Δήμος Ορεστιάδας

Τίτλος: Σύνταξη τεχνικών μελετών για την ανέγερση κτιρίου ΚΗΦΗ στην τ.κ. Θουρίου του Δήμου Ορεστιάδας (Mελέτη εφαρμογής για τη δημιουργία Κέντρου Ημερήσιας Φροντίδας Ηλικιωμένων (ΚΗΦΗ) - βραχείας φιλοξενίας και Κέντρου Ημερήσιας Φροντίδας Παιδιών – βραχείας φιλοξενίας, στο Δήμο Ορεστιάδας).

Αρ. μελέτης: 43 / 2017


ΤΕΧΝΙΚΑ ΔΕΔΟΜΕΝΑ

1. ΕΙΣΑΓΩΓΗ
Ο Δήμος Ορεστιάδας προτίθεται να υλοποιήσει ένα διώροφο κεραμοσκεπές κτίριο στην τ.κ. Θουρίου, το οποίο θα διαθέτει δύο (2) πτέρυγες ως εξής:
Η πρώτη πτέρυγα θα χρησιμεύει ως: «ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (ΚΗΦΗ) – ΒΡΑΧΕΙΑΣ ΦΙΛΟΞΕΝΙΑΣ» 
Η δεύτερη πτέρυγα θα χρησιμεύει ως «ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΠΑΙΔΙΩΝ – ΒΡΑΧΕΙΑΣ ΦΙΛΟΞΕΝΙΑΣ»  

Το κτίριο θα πρέπει να είναι σύμφωνο με τις διατάξεις του Γενικού Οικοδομικού Κανονισμού, του Κτιριοδομικού Κανονισμού – κατηγορία χρήσης «Υγεία και Κοινωνική Πρόνοια» των αποφάσεων: Αριθ. Π1γ/ΑΓΠ/οικ.14963 (προϋποθέσεις ίδρυσης και λειτουργίας Κέντρων Ημερήσιας Φροντίδας Ηλικιωμένων (Κ.Η.Φ.Η.) από Δημοτικές Επιχειρήσεις του άρθρου 277 και επόμενα του Δημοτικού Κώδικα (ΔΚΚ), Διαδημοτικές Επιχειρήσεις, Ενώσεις Δημοτικών Επιχειρήσεων και φορείς ιδιωτικού δικαίου μη κερδοσκοπικού χαρακτήρα) και Αριθ. Π1β/Γ.Π.οικ.14951 (προϋποθέσεις ίδρυσης και λειτουργίας Κέντρων Δημιουργικής Απασχόλησης Παιδιών (ΚΔΑΠ) από Δημοτικές Επιχειρήσεις του άρθρου 277 και επόμενα του Δημοτικού Κώδικα (ΔΚΚ), Διαδημοτικές Επιχειρήσεις, Ενώσεις Δημοτικών Επιχειρήσεων και φορείς ιδιωτικού δικαίου μη κερδοσκοπικού χαρακτήρα), (ΦΕΚ 1397/Β’/22-10-2001), καθώς και του εκάστοτε ισχύοντα κανονισμού πυροπροστασίας.

Το κτίριο θα είναι σύμφωνο με τους όρους δόμησης, ως αυτοί αναγράφονται στο τοπογραφικό διάγραμμα. 

Το κόστος της μελέτης ανέρχεται στο ποσό των 59.566,24€ εκ των οποίων 11.528,95€ είναι για το ΦΠΑ 24%.

2. ΧΑΡΑΚΤΗΡΙΣΤΙΚΑ ΠΕΡΙΟΧΗΣ ΜΕΛΕΤΗΣ
2.1. Βασικά χαρακτηριστικά Δήμου Ορεστιάδας
Η Ορεστιάδα θα μπορούσε να φέρει τον χαρακτηρισμό της νεότερης ελληνικής πόλης. Δημιουργήθηκε το 1923 σε ακατοίκητη αγροτική περιοχή από Έλληνες πρόσφυγες κατοίκους του γειτονικού Καραγάτς και σε ένα ποσοστό της Αδριανούπολης, πόλεις που ανήκουν σήμερα στην Τουρκία.
Ο Δήμος αναπτύσσεται στην εύφορη αλλά ακραία συνοριακή ομώνυμη πεδιάδα. Συνορεύει ανατολικά με την Τουρκία, τα σύνορα με την οποία ακολουθούν τη ροή του ποταμού Έβρου, βόρεια με την Τουρκία και τη Βουλγαρία, δυτικά με τη Βουλγαρία και νότια με το Δήμο Διδυμοτείχου. Οι ποταμοί Έβρος και Άρδας μαζί με τον ορεινό όγκο στην περιοχή Πενταλόφου, Πετρωτών αποτελούν τα κυρίαρχα φυσικά στοιχεία της περιοχής.
Ο Δήμος Ορεστιάδας καλύπτει μια έκταση 955.591 στρεμμάτων και έχει πληθυσμό 37.695 κατοίκους (2011).
Η κατανομή αυτής της έκτασης (που είναι στο σύνολό της πεδινή), κατά κατηγορίες χρήσεων γης, δείχνει μια καθολική υπεροχή της γεωργικής γης (82,86 %), μεγάλο μέρος της οποίας είναι γεωργική γη υψηλής παραγωγικότητας.
Ο Δήμος Ορεστιάδας, με έδρα την Ορεστιάδα, αποτελεί έναν από τους 22 Πρωτοβάθμιους Οργανισμούς Τοπικής Αυτοδιοίκησης της Περιφέρειας Αν. Μακεδονίας – Θράκης που θεσμοθετήθηκαν με το Ν. 3852/2010 (Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης). Έχει προέλθει από τη συνένωση των πρώην Δήμων Ν. Βύσσας, Κυπρίνου, Ορεστιάδας και Τριγώνου.

2.2. Πληθυσμιακά / Δημογραφικά στοιχεία
Δημογραφικά χαρακτηριστικά
Ο πληθυσμός της πόλης παρουσιάζει σταθερή ανοδική πορεία από την ίδρυση της μέχρι τις μέρες μας.
Παρακάτω απεικονίζεται η μεταβολή πληθυσμού του Δήμου και της πόλης, σε μορφή πίνακα και σε σχήμα.












Μεταβολή πληθυσμού Δήμου και πόλης
	ΕΤΟΣ
	ΠΛΗΘΥΣΜΟΣ ΔΗΜΟΥ
	ΠΛΗΘΥΣΜΟΣ ΠΟΛΗΣ

	1928
	34.277
	3.246

	1940
	44.644
	6.652

	1951
	42.831
	7.719

	1961
	47.624
	10.281

	1971
	39.949
	10.727

	1981
	42.226
	12.685

	1991
	40.049
	14.789

	2001
	39.375
	17.415

	2011
	37.695
	18.426






Ηλικιακή κατανομή
Στο παρακάτω σχήμα φαίνεται η ηλικιακή κατανομή αρρένων – θηλέων του Δήμου Ορεστιάδας



Δείκτης Γήρανσης
Η φυσική εξέλιξη του πληθυσμού στο Δήμο Ορεστιάδας παρουσιάζει σημαντική ροπή προς τη γήρανση και χαμηλό βαθμό αντικατάστασης του εργατικού δυναμικού.
Ο δείκτης γήρανσης προκύπτει από την αναλογία του πληθυσμού 0-15 ετών προς τον πληθυσμό 65+ ετών. Αντίστοιχα ο δείκτης αντικατάστασης προκύπτει από την αναλογία του πληθυσμού 14-19 ετών προς τον πληθυσμό 60-64 ετών. Οι δύο δείκτες υποδεικνύουν το δυναμισμό της δημογραφικής ανάπτυξης μιας κοινωνίας την επόμενη πενταετία, με το δείκτη αντικατάστασης να είναι περισσότερο στραμμένος προς την οικονομία, δεδομένου ότι οι παραγωγικές ηλικίες είναι οι ηλικίες 20-65 ετών.
Φαίνεται από τα στοιχεία ότι ο πληθυσμός εμφανίζει πολύ ισχυρές τάσεις γήρανσης, αρκετά μεγαλύτερες του εθνικού ρυθμού, της Βορείου Ελλάδας αλλά και της Περιφέρειας ΑΜΘ. Η τάση αυτή σχετίζεται άμεσα με την αστικοποίηση και τη μετακίνηση ενεργού πληθυσμού από τις ορεινές, ημιορεινές και παραμεθόριες ζώνες προς τα αστικά κέντρα του εσωτερικού αλλά και του εξωτερικού.
Οι δείκτες είναι πολύ αρνητικοί στις τρεις δημοτικές ενότητες (Βύσσας, Τριγώνου και Κυπρίνου) με αρνητικότερους στη ΔΕ Τριγώνου.






Δημογραφικές τάσεις στην περιοχή του Δήμου Ορεστιάδας 
	Περιοχή
	Γήρανση
	Αντικατάσταση

	Σύνολο χώρας
	1,34
	0,83

	Βόρεια Ελλάδα
	1,40
	0,88

	Αποκεντρωμένη Διοίκηση Μακ. Θράκης
	1,34
	0,90

	ΠΑΜΘ
	1,43
	0,88

	Δήμος Ορεστιάδας
	2,27
	0,73

	ΔΕ Ορεστιάδας
	1,23
	0,90

	ΔΕ Βύσσας
	5,04
	0,70

	ΔΕ Τριγώνου
	11,48
	0,33

	ΔΕ Κυπρίνου
	4,33
	0,60




Οι δημογραφικές τάσεις είναι ιδιαίτερα απογοητευτικές αφού δείχνουν μια σημαντική μείωση του πληθυσμού. Ο πληθυσμιακός μαρασμός είναι γενικό φαινόμενο στην περιοχή και είναι εντονότερος στα δημοτικά διαμερίσματα που είναι απομακρυσμένα από τα αστικά κέντρα. Η μετανάστευση, εσωτερική και εξωτερική ερήμωσαν το χωριό. Τα μεγάλα αστικά κέντρα Αθήνα, Θεσσαλονίκη και η Αλεξανδρούπολη είναι οι κύριοι αποδέκτες της εσωτερικής αυτής μετανάστευσης.
Οι κύριοι λόγοι εγκατάλειψης είναι οι εξής:
- Εύρεση εργασίας (το ποσοστό ανεργίας είναι μεγάλο ιδιαίτερα στο νέο πληθυσμό).
- Η έλλειψη υποδομών και η αίσθηση εγκατάλειψης από την πολιτεία ωθεί τους κατοίκους στα μεγάλα αστικά κέντρα για εξεύρεση καλύτερης ποιότητας ζωής.
- Οι νέοι μαζί με την εύρεση εργασίας ζητούν καλύτερη διασκέδαση και ψυχαγωγία
- Τα νεαρά ζευγάρια με παιδιά αποζητούν καλύτερη εκπαίδευση  για τα παιδιά τους (φροντιστήρια ξένων γλωσσών, αθλητισμός, μουσική κλπ)
- Η ανεργία σε συνδυασμό με το οικονομικό αδιέξοδο στο οποίο έχουν περιέλθει οι αγρότες και οι κτηνοτρόφοι της περιοχής. Ο παραδοσιακός τρόπος ενασχόλησης με την γεωργία και την κτηνοτροφία δεν αφήνει ικανοποιητικά περιθώρια κέρδους.


3. ΤΕΧΝΙΚΗ ΠΕΡΙΓΡΑΦΗ ΠΡΟΤΕΙΝΟΜΕΝΟΥ ΕΡΓΟΥ
Ο Δήμος Ορεστιάδας αναθέτει τη σύνταξη της μελέτης εφαρμογής ενός διωρόφου κεραμοσκεπούς κτιρίου που θα διαθέτει δύο (2) πτέρυγες:
Η πρώτη πτέρυγα θα χρησιμεύει ως: «ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (ΚΗΦΗ) – ΒΡΑΧΕΙΑΣ ΦΙΛΟΞΕΝΙΑΣ» 
Η δεύτερη πτέρυγα θα χρησιμεύει ως «ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΠΑΙΔΙΩΝ – ΒΡΑΧΕΙΑΣ ΦΙΛΟΞΕΝΙΑΣ»
Το κτίριο θα είναι συνολικού εμβαδού 840 τ.μ. περίπου.  

ΤΕΧΝΙΚΕΣ ΠΡΟΔΙΑΓΡΑΦΕΣ 
Γενικά
1. Το κτίριο θα πρέπει να είναι σύμφωνο με τις διατάξεις του Γενικού Οικοδομικού Κανονισμού, του Κτιριοδομικού Κανονισμού – κατηγορία χρήσης «Υγεία και Κοινωνική Πρόνοια» καθώς και του εκάστοτε ισχύοντα κανονισμού πυροπροστασίας.
2. Το κτίριο θα είναι σύμφωνο με τους όρους δόμησης, ως αυτοί αναγράφονται στο τοπογραφικό διάγραμμα. 
3. Όλοι οι χώροι του, πρέπει να είναι προσπελάσιμοι από όλους τους χρήστες και να έχουν δάπεδο αντιολισθητικό που να καθαρίζεται εύκολα.
4. Το πλάτος των διαδρόμων κυκλοφορίας πρέπει να είναι τουλάχιστον 1,50 m και της θύρας εισόδου 1,20 m.
5. Ο πίνακας του ηλεκτρικού ρεύματος να είναι εφοδιασμένος με αντιηλεκτροπληξιακό διακόπτη.

Τα δύο κτίρια θα είναι ανεξάρτητα μεταξύ τους, χωρίς επικοινωνία, με διαφορετικές εισόδους και αύλειους χώρους. Οι μόνοι κοινοί χώροι θα είναι το παρασκευαστήριο γεύματος – προγεύματος και το λεβητοστάσιο.

Ειδικότερα:

Ι. ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (ΚΗΦΗ) – ΒΡΑΧΕΙΑΣ ΦΙΛΟΞΕΝΙΑΣ
Ενδεικτικές προδιαγραφές

Α. Αίθουσα υποδοχής – αναψυχής – συγκέντρωσης
Η αίθουσα θα είναι χωρητικότητας 45 ατόμων και θα έχει εμβαδόν 90 τ.μ. (ενδεικτικά) 
Η διαμόρφωση της αίθουσας πρέπει να είναι ενιαία, με πρόβλεψη διάταξης επίπλων που να επιτρέπει την άνετη κυκλοφορία αναπηρικού αμαξιδίου.
Ο φωτισμός της αίθουσας να είναι τουλάχιστον 300 LUX.
Ο ξενοδοχειακός εξοπλισμός του χώρου θα περιλαμβάνει καναπέδες, καθίσματα, πολυθρόνες, τραπεζάκια, έπιπλο τηλεόρασης – video.
Η θέση των συσκευών τηλεόρασης – video θα πρέπει να είναι ορατή τουλάχιστον από το μεγαλύτερο τμήμα της αίθουσας.

Β. Χώροι υποστήριξης  
Β1. Γραφείο Νοσηλευτικής Υπηρεσίας
Ο χώρος του γραφείου θα πρέπει να είναι σε άμεση οπτική επαφή με την αίθουσα και να έχει εμβαδόν ενδεικτικά 30 τ.μ. 
Στο χώρο αυτό προβλέπεται:
- Εξοπλισμός ενός γραφείου, ερμάρια φύλαξης αντικειμένων, ντουλάπια-φαρμακείο και ότι άλλο κρίνεται απαραίτητο.
- Συσκευή – φιάλη οξυγόνου ατομικής χρήσης.
- Συσκευή θερμών επιθεμάτων.
Β2. Χώρος ανάπαυσης
Να προβλέπεται χώρος δέκα (10) δωματίων όπου θα υπάρχουν 2 κλίνες / δωμάτιο σε απόσταση 1,5 m μεταξύ τους, δύο (2) κομοδίνα και μία ντουλάπα φύλαξης αντικειμένων / δωμάτιο. Το κάθε δωμάτιο θα έχει και ατομικό wc.
Συνολικό εμβαδόν χώρων ενδεικτικά: 10 Χ 20 τ.μ.= 200 τ.μ.
Οι χώροι ανάπαυσης και των δύο (2) πτερύγων θα είναι στον 1ο άνω του ισογείου, όροφο η δε κατακόρυφη επικοινωνία ισογείου και ορόφου θα γίνεται πλην του κλιμακοστασίου και με ανελκυστήρα τεσσάρων (4) ατόμων.
Β3. Ειδικός χώρος εξυπηρέτησης και αποθήκευσης
Θα υπάρχει ειδικός χώρος στον οποίο θα αποθηκεύονται αναπηρικά αμαξίδια και θα γίνεται η φόρτιση των συσσωρευτών των ηλεκτρικών αμαξιδίων. Θα είναι εμβαδού ενδεικτικά: 20 τ.μ.

Γ. Χώροι υγιεινής 
Θα υπάρχουν έξι (6) W.C. με προθάλαμο και τρείς (3) χώροι με ντουζιέρα με ειδική διαμόρφωση ώστε να εξυπηρετούνται και άτομα με κινητικές δυσκολίες. Η ντουζιέρα μπορεί να είναι και μαζί με ένα W.C. και θα έχει κρεμάστρα σε κατάλληλο ύψος για την πρόχειρη τοποθέτηση ενδυμάτων και ράφι σε ύψος 0,70 m έως 0,90 m
Πλήρης εξοπλισμός W.C.  (λεκάνη, καζανάκι, μικρός νιπτήρας με σαπουνοθήκη, χαρτοθήκη, καλάθι αχρήστων).
Χειρολαβές και χειρολοισθήρες εκατέρωθεν της λεκάνης και όπου αλλού κριθεί απαραίτητο και σε ύψος 0,75 m έως 0,90 m από το τελειωμένο δάπεδο.
Στον προθάλαμο θα υπάρχει νιπτήρας, ηλεκτρικός στεγνωτήρας χεριών και ειδική συσκευή χάρτινων χειροπετσετών και καλάθι αχρήστων.
Όλοι οι τοίχοι πρέπει να είναι επενδεδυμένοι με πλακίδια πορσελάνης τουλάχιστον μέχρι 1,60 m από το τελειωμένο δάπεδο.
Το δάπεδο να είναι κατ΄εξοχήν αντιολισθητικό με κλίση 2% προς τα σιφώνια απορροής.
Ο χώρος θα είναι συνολικού εμβαδού ενδεικτικά: 25 τ.μ. 

ΙΙ. ΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΠΑΙΔΙΩΝ – ΒΡΑΧΕΙΑΣ ΦΙΛΟΞΕΝΙΑΣ 
Ενδεικτικές προδιαγραφές

Α. Αίθουσα απασχόλησης
Η αίθουσα θα είναι για 45 παιδιά, πρέπει να έχει εμβαδόν ενδεικτικά 90 τ.μ.
Η διαμόρφωση της αίθουσας πρέπει να είναι ενιαία, με ευχάριστη διακόσμηση και διάταξη επίπλων που να επιτρέπει την άνετη κυκλοφορία αναπηρικού αμαξιδίου.
Ο φωτισμός της αίθουσας να είναι 300 LUX.
Ο ξενοδοχειακός εξοπλισμός του χώρου θα περιλαμβάνει καναπέδες, καθίσματα, πολυθρόνες, τραπεζάκια, έπιπλο τηλεόρασης – video.
Η θέση των συσκευών τηλεόρασης – video θα πρέπει να είναι ορατή τουλάχιστον από το μεγαλύτερο τμήμα της αίθουσας.

Β. Αίθουσα κατασκευών
Η αίθουσα θα είναι για 45 παιδιά, πρέπει να έχει εμβαδόν ενδεικτικά 90 τ.μ. και θα διαθέτει νιπτήρες

Γ. Γραφείο εκπαιδευτών, επιφάνειας 15 τ.μ.

Δ. Αποθήκη, ενδεικτικού εμβαδού 10 τ.μ.

Ε. Χώροι υγιεινής ενδεικτικού εμβαδού 25 τ.μ.
Θα υπάρχουν τέσσερα W.C. με προθάλαμο, ένα W.C. ΑΜΕΑ και δύο χώροι με ντουζιέρα με ειδική διαμόρφωση ώστε να εξυπηρετούνται και άτομα με κινητικές δυσκολίες. Η ντουζιέρα μπορεί να είναι και μαζί με ένα W.C. και θα έχει κρεμάστρα σε κατάλληλο ύψος για την πρόχειρη τοποθέτηση ενδυμάτων και ράφι. 
Πλήρης εξοπλισμός W.C.  (λεκάνη, καζανάκι, μικρός νιπτήρας με σαπουνοθήκη, χαρτοθήκη, καλάθι αχρήστων).
Στον προθάλαμο θα υπάρχει νιπτήρας, ηλεκτρικός στεγνωτήρας χεριών και ειδική συσκευή χάρτινων χειροπετσετών και καλάθι αχρήστων.
Όλοι οι τοίχοι πρέπει να είναι επενδεδυμένοι με πλακίδια πορσελάνης τουλάχιστον μέχρι 1,60 m από το τελειωμένο δάπεδο.
Το δάπεδο να είναι κατ΄ εξοχήν αντιολισθητικό με κλίση 2% προς τα σιφώνια απορροής. 

ΣΤ. Χώρος ανάπαυσης
Να προβλέπεται χώρος δέκα (10) δωματίων όπου θα υπάρχουν 2 κλίνες / δωμάτιο σε απόσταση 1,5 m μεταξύ τους, δύο (2) κομοδίνα και μία ντουλάπα φύλαξης αντικειμένων / δωμάτιο. Το κάθε δωμάτιο θα έχει και ατομικό wc.
Συνολικό εμβαδόν χώρων ενδεικτικά: 10 Χ 20 τ.μ.= 200 τ.μ.
Οι χώροι ανάπαυσης και των δύο (2) πτερύγων θα είναι στον 1ο άνω του ισογείου, όροφο η δε κατακόρυφη επικοινωνία ισογείου και ορόφου θα γίνεται πλην του κλιμακοστασίου και με ανελκυστήρα τεσσάρων (4) ατόμων.

ΙΙΙ. ΚΟΙΝΟΙ ΧΩΡΟΙ
Α. Παρασκευαστήριο προγεύματος – γεύματος.
Θα παρασκευάζεται πρόχειρο γεύμα και θα φυλάσσονται μερίδες γεύματος από catering.
Θα υπάρχουν τρία (3) ψυγεία 14 ποδών και άνω, πάγκος παρασκευής διαστάσεων ενδεικτικά, 2,30Χ0,60 m τουλάχιστον, νεροχύτης, ερμάρια φύλαξης κουζινικών σκευών και συσκευή μαγειρείου τεσσάρων εστιών.
Θα υπάρχει παροχή για συσκευή μαγειρείου τεσσάρων εστιών και δύο επιπλέον ενισχυμένες παροχές ρεύματος / πρίζες.
Εμβαδό χώρου ενδεικτικά: 20 τ.μ.

Β. Θέρμανση - ψύξη
Το κέντρο πρέπει να έχει σύστημα θέρμανσης – ψύξης που να καλύπτει υποχρεωτικά όλους τους χώρους πλην του χώρου των μηχανολογικών εγκαταστάσεων.
Η ελάχιστη εσωτερική θερμοκρασία θα είναι για το χειμώνα 22ο C, για το καλοκαίρι 26ο - 28ο C, σχετική υγρασία μ.ο 50%
Ο χώρος του λεβητοστασίου θα είναι συνολικού εμβαδού ενδεικτικά: 25 τ.μ. 

4. ΣΚΟΠΙΜΟΤΗΤΑ ΥΛΟΠΟΙΗΣΗΣ
Η μεγαλύτερη πρόκληση που αντιμετωπίζουν τα συστήματα υγείας και κοινωνικής φροντίδας είναι να προσφέρουν σωστές υπηρεσίες στους ηλικιωμένους. Λόγω των δημογραφικών αλλαγών στο πληθυσμό αλλά και αλλαγών στα συστήματα υγείας, έχουμε αύξηση των εξαρτώμενων ηλικιωμένων στην κοινότητα. Η πρόληψη και ο έλεγχος των χρόνιων νευρολογικών και ψυχιατρικών ασθενειών και η ανάπτυξη πολιτικών μακροχρόνιας φροντίδας θα μπορούσε να είναι επείγουσας προτεραιότητας. Ως ομάδα οι ηλικιωμένοι έχουν σύνθετες ανάγκες υγείας που απαιτούν ένα ευρύ φάσμα υπηρεσιών πρωτοβάθμιας φροντίδας στην κοινότητα. 
Η δημιουργία του συγκεκριμένου κέντρου και σε ότι αφορά τους ηλικιωμένους αποσκοπεί: - στην παραμονή των ατόμων 3 ης και 4 ης ηλικίας στο οικείο φυσικό και οικογενειακό τους περιβάλλον, 
- στη διατήρηση μιας φυσιολογικής κοινωνικής και εργασιακής ζωής των μελών του οικογενειακού και συγγενικού περιβάλλοντος που ασχολούνται με τη φροντίδα των ατόμων αυτών, 
- στη βελτίωση της ποιότητας ζωής των ηλικιωμένων και την εξασφάλιση αξιοπρεπούς διαβίωσης, 
- στη διατήρηση της συνοχής της οικογένειας, 
- στην αποφυγή της ιδρυματικής περίθαλψης και του κοινωνικού αποκλεισμού.

Ο σχεδιασμός και η λειτουργία του Κέντρου διέπεται από ειδικές αρχές που αναφέρονται στα παρακάτω δικαιώματα: 
- Να διαβιούν οι ηλικιωμένοι σε αξιοπρεπείς συνθήκες στο οικείο φυσικό και κοινωνικό περιβάλλον 
- Να υποστηρίζονται ώστε να διατηρούν την αυτονομία, την κοινωνική συμμετοχή, την επικοινωνία και την αυτάρκεια τους, 
- Να απολαμβάνουν υπηρεσιών κοινωνικής φροντίδας, που τους εξασφαλίζουν υγεία και ποιοτική διαβίωση. 

Σε ότι αφορά το Κέντρο για τα παιδιά, μέσω των υπηρεσιών του Δήμου αλλά και άλλων φορέων εντοπίστηκαν ανάγκες υποστήριξης και μέριμνας παιδιών, οι οποίες δεν είναι δυνατό να καλυφθούν, λόγω έλλειψης υπηρεσιών υποστήριξης σε επίπεδο τοπικών κοινοτήτων, απομακρυσμένων από τον κεντρικό Δήμο (έως και 60 km) και υποβαθμισμένης δυνατότητας κάλυψης τέτοιων αναγκών επιτοπίως. 
Τέτοιες μετακινήσεις επιβαρύνουν τις οικογένειες οικονομικά αλλά και οδηγούν σε σπατάλη εργασιακού χρόνου των γονέων με αποτέλεσμα να παραμελούν αυτές τις υποχρεώσεις τους (φροντίδας και μέριμνας προς τα παιδιά τους).
Οι ανάγκες αυτές είναι οι εξής:
- ανάγκη ενισχυτικής διδασκαλίας παιδιών με μαθησιακές δυσκολίες και με ελλειπή φοίτηση.
- παροχή συμπληρωματικής φροντίδας προς παιδιά οικογενειών που αδυνατούν να εκπληρώσουν το ρόλο τους (χαμηλού κοινωνικομορφωτικού επιπέδου, ένδειας, μερικής ψυχοκοινωνικής και διανοητικής ανεπάρκειας, κ.λ.π.) 
- Δημιουργική απασχόληση παιδιών που στερούνται κατάλληλου περιβάλλοντος για την  απόκτηση κοινωνικών δεξιοτήτων.
- Ανάγκη για βραχεία φιλοξενία παιδιών είτε λόγω κρίσης στο οικογενειακό περιβάλλον (αρρώστια γονέων, προσωρινή φυλάκιση) αλλά  και ως ενδιάμεση φιλοξενία πριν την οριστική τοποθέτηση του παιδιού σε κέντρο παιδικής μέριμνας, όταν απαιτείται άμεση απομάκρυνση από το οικογενειακό περιβάλλον.

Στόχος 
Τα ΚΗΦΗ είναι Μονάδες Ημερήσιας Φροντίδας Ηλικιωμένων ατόμων μη δυναμένων να αυτοεξυπηρετηθούν απόλυτα (κινητικές δυσκολίες, ψυχιατρικά νοσήματα, προβλήματα υγείας, άνοια, ΑΜΕΑ, κλπ) των οποίων το οικογενειακό περιβάλλον που τα φροντίζει, εργάζεται ή αντιμετωπίζει σοβαρά κοινωνικά, οικογενειακά, εργασιακά, οικονομικά προβλήματα ή προβλήματα υγείας και αδυνατεί να ανταποκριθεί στην φροντίδα που έχει αναλάβει. Τα ΚΗΦΗ αναπληρώνουν το κενό αυτό με την παροχή οργανωμένης κοινωνικής φροντίδας, από ειδικευμένο προσωπικό και άλλους φορείς κοινωνικής αλληλεγγύης της κοινότητας, σε κατάλληλα διαμορφωμένους χώρους ημερήσιας παραμονής. 
Για το δεύτερο προτεινόμενο Κέντρο, παρατηρήθηκαν και εντοπίστηκαν ελλείψεις μονάδων - προγραμμάτων κοινωνικής μέριμνας παιδικής προστασίας, φροντίδας και υποστήριξης αυτών και κρίνεται αναγκαία η δημιουργία και λειτουργία ενός Κέντρου Ανοιχτής Ημερήσιας Φροντίδας, μέριμνας και δημιουργικής απασχόλησης παιδιών (παιδικής και εφηβικής ηλικίας) σε κίνδυνο παραβατικότητας ή πλημμελούς οικογενειακής φροντίδας με στόχο την πλαισίωση, υποστήριξη και συμπλήρωση του ρόλου της οικογένειας που αδυνατεί να παρέχει  το αναγκαίο και απαραίτητο πλαίσιο ασφάλειας στα ανήλικα μέλη της .
5. ΥΠΑΡΧΟΥΣΕΣ ΜΕΛΕΤΕΣ
Για την υλοποίηση του έργου έχουν συνταχθεί οι παρακάτω μελέτες:
- Γεωτεχνική μελέτη για την κατασκευή ΚΗΦΗ στην τ.κ. Θουρίου Δήμου Ορεστιάδας
- Τοπογραφική αποτύπωση του προτεινόμενου χώρου

6. ΑΠΑΙΤΟΥΜΕΝΕΣ ΜΕΛΕΤΕΣ
Οι μελέτες οι οποίες απαιτούνται για την πλήρωση της μελέτης εφαρμογής είναι:
6.1. Οριστική μελέτη η οποία θα περιλαμβάνει τις παρακάτω επιμέρους μελέτες:
- Αρχιτεκτονική μελέτη
- Στατική μελέτη
- Ηλεκτρομηχανολογική μελέτη
6.2. Τεύχη Δημοπράτησης
Αφορά στην εκπόνηση των τευχών δημοπράτησης για την κατασκευή του έργου, σύμφωνα με την κείμενη νομοθεσία.  
6.3. ΣΑΥ - ΦΑΥ
Αφορά στη μελέτη Σχεδίου Ασφάλειας και Υγείας (ΣΑΥ) και Φακέλου Ασφάλειας και Υγείας (ΦΑΥ) του έργου

7. ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ

